Am wakken i d-nenna yakan amezgun yebda-d di ṛṛadyu wis sin, syin akkin yedda cwiṭ ɣer sdat yuɣal yekcem ɣer wennar n tmedyazt neɣ nezmer ad d-nini uɣalen ttawint-id di tezlatin , ahat annect-a yella-d acku ijmeɛ-itent yiwen n yiswi i yellan d asenfali ɣef yiḥulfan n yemdanen di tudert-nsen n yal ass. Am wakken neẓra, timetti taqbaylit tḥemmel timawit, tḥemmel awal, iles. Awal ɣer leqbayel d azal, d isseɣ, d ṣṣwab,... Ula d Mulud Mɛemmri yenna-d:  Taɣerma taqbaylit d taɣerma n wawal. Ɣef waya ad ten-naf fkan azal mliḥ i tmedyazt abaɛda i umedyaz, s 1 IMARAZEN Moussa, Timeɛayin n leqbayel, HCA, Alger, 2007, P 06.